REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 broj: 87-1757/15

15. jul 2015. godine

B e o g r a d

NARODNA SKUPŠTINA

Odbor za ustavna pitanja i zakonodavstvo, na sednici održanoj 15. jula 2015. godine, razmotrio je amandmane na PREDLOG ZAKONA O IZMENI ZAKONA O OTKLANjANjU POSLEDICA POPLAVA U REPUBLICI SRBIJI.

Na osnovu člana 156. stav 3. Poslovnika Narodne skupštine, Odbor za ustavna pitanja i zakonodavstvo podnosi

I Z V E Š T A J

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmeni Zakona o otklanjanju posledica poplava u Republici Srbiji i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Marko Đurišić, Aleksandar Senić, Branka Karavidić, Biljana Hasanović-Korać, Ninoslav Stojadinović, Goran Bogdanović, Snežana Malović, Slobodan Homen i Blagoje Bradić;

- na član 1. koji je podneo narodni poslanik Janko Veselinović;

- na član 2. koji su zajedno podneli narodni poslanici Marko Đurišić, Aleksandar Senić, Branka Karavidić, Biljana Hasanović-Korać, Ninoslav Stojadinović, Goran Bogdanović, Snežana Malović, Slobodan Homen i Blagoje Bradić.

 Za izvestioca Odbora na sednici Narodne skupštine određen je predsednik Odbora.

 PREDSEDNIK

 dr Aleksandar Martinović